CELEX: 32020R1987
Language: et
Date: 2020-07-14 00:00:00
Title: Komisjoni delegeeritud määrus (EL) 2020/1987, 14. juuli 2020, millega täiendatakse Euroopa Parlamendi ja nõukogu määrust (EL) nr 1308/2013 ning Euroopa Parlamendi ja nõukogu määrust (EL) nr 1306/2013 tagatiste esitamise ja vabastamise osas tariifikvootide haldamisel taotluste esitamise kronoloogilises järjekorras

14.12.2020   
               
               
                  ET
               
               
                  Euroopa Liidu Teataja
               
               
                  L 422/1
               
            
         KOMISJONI DELEGEERITUD MÄÄRUS (EL) 2020/1987,
         14. juuli 2020,
         millega täiendatakse Euroopa Parlamendi ja nõukogu määrust (EL) nr 1308/2013 ning Euroopa Parlamendi ja nõukogu määrust (EL) nr 1306/2013 tagatiste esitamise ja vabastamise osas tariifikvootide haldamisel taotluste esitamise kronoloogilises järjekorras
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 186,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (2) eriti selle artikli 66 lõiget 3,
         ning arvestades järgmist:
         
                     (1)
                  
                  
                     Määruses (EL) nr 1308/2013 on sätestatud normid, mis käsitlevad tariifikvootide haldamist ja impordi erirežiimi kohaldamist kolmandates riikides. Samuti on antud selle määrusega komisjonile õigus võtta tariifikvootide sujuva haldamise tagamiseks vastu sellega seotud delegeeritud õigusakte ja rakendusakte.
                  
               
                     (2)
                  
                  
                     Haldusmenetluse lihtsustamise huvides hallatakse põllumajandustoodete alakasutatud tariifikvoote saabumise järjekorras teenindamise põhimõttel kooskõlas komisjoni rakendusmääruse (EL) 2015/2447 (3) artiklitega 49–54, millega reguleeritakse tariifikvootide haldamist, mida tuleks rakendada tollideklaratsioonide vastuvõtmise kuupäevade kronoloogilises järjekorras.
                  
               
                     (3)
                  
                  
                     Tuleks sätestada, et kõnealustes tariifikvootides osalemise tingimuseks võib olla tagatise esitamine, et tagada teatavate toodete töötlemis-, lõppkasutus- ja kvaliteedinormide ning loomade tapmise ja nuumamisega seotud nõuete täitmine. Need nõuded on iga asjaomase tariifikvoodi kohta üksikasjalikult sätestatud määruse (EL) nr 1308/2013 artikli 187 kohaselt vastu võetud rakendusaktis.
                  
               
                     (4)
                  
                  
                     Menetluse ja õigusaktide lihtsustamiseks on asjakohane asendada kehtivad õigusnormid, mille kohaselt hallatakse tariifikvoote taotluste saabumise järjekorras ja mis praegu sisalduvad mitmes liidu õigusaktis, ühe õigusaktiga. Seepärast tuleks kehtetuks tunnistada komisjoni määrused (EÜ) nr 440/96, (4) (EÜ) nr 1831/96, (5) (EÜ) nr 2133/2001, (6) (EÜ) nr 2094/2004, (7) (EÜ) nr 937/2006, (8) (EÜ) nr 437/2009, (9) (EÜ) nr 438/2009, (10) (EÜ) nr 933/2009, (11) (EÜ) nr 1064/2009, (12) (EL) nr 1085/2010 (13) ja (EL) nr 59/2011 (14) ning komisjoni rakendusmäärused (EL) nr 1354/2011, (15) (EL) nr 481/2012, (16) (EL) nr 988/2014, (17) (EL) nr 989/2014, (18) (EL) nr 1233/2014, (19) (EL) 2015/2405, (20) (EL) 2017/1466 (21) ja (EL) 2018/567 (22).
                  
               
                     (5)
                  
                  
                     Selleks et tagada sujuv üleminek käesolevas määruses sätestatud normide kohaldamisele ja täita kohustust teavitada Maailma Kaubandusorganisatsiooni uutest normidest enne nende kohaldamist, on asjakohane lükata käesoleva määruse kohaldamine edasi tariifikvoodi kehtivusperioodidele, mis algavad 1. jaanuaril 2021,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Kohaldamisala
            Käesoleva määrusega kehtestatakse normid, millega täiendatakse määrusi (EL) nr 1308/2013 ja (EL) nr 1306/2013 tagatiste esitamise ja vabastamise osas tariifikvootide haldamisel taotluste esitamise kronoloogilises järjekorras.
         
         
            Artikkel 2
            Tagatise esitamine
            Taotluste kronoloogilise esitamise järjekorral põhineva tariifikvoodisüsteemi raames võib vähendatud imporditollimaksu kohaldamisele seada tingimuse, et pädevale asutusele esitatakse tagatis.
            Ettevõtjad esitavad tagatise ajal, mil nad esitavad taotluse lõppkasutusloa saamiseks vastavalt Euroopa Parlamendi ja nõukogu määruse (EL) nr 952/2013 (23) artiklile 211 või kauba vabasse ringlusse lubamise tollideklaratsiooni.
            Vahetuskurss määratakse kindlaks vastavalt määruse (EL) nr 1306/2013 artiklile 106.
         
         
            Artikkel 3
            Tagatiste vabastamine ja tagastamata jätmine
            
               1.   Tagatis vabastatakse kohe pärast seda, kui pädev asutus on saanud rahuldava tõendusmaterjali tagatisega seotud nõuete täitmise kohta.
            
            
               2.   Kui asjakohaseid nõudeid ei täideta täielikult, vabastatakse tagatis proportsionaalselt kaubakogusega, mille puhul nõuded on täidetud. Vastavalt komisjoni delegeeritud määruse (EL) nr 907/2014 (24) artiklile 24 jäädakse vabastamata tagatisest ilma.
            
         
         
            Artikkel 4
            Kehtetuks tunnistamine
            Määrused (EÜ) nr 440/96, (EÜ) nr 1831/96, (EÜ) nr 2133/2001, (EÜ) nr 2094/2004, (EÜ) nr 937/2006, (EÜ) nr 437/2009, (EÜ) nr 438/2009, (EÜ) nr 933/2009, (EÜ) nr 1064/2009, (EL) nr 1085/2010 ja (EL) nr 59/2011 ning rakendusmäärused (EL) nr 1354/2011, (EL) nr 481/2012, (EL) nr 988/2014, (EL) nr 989/2014, (EL) nr 1233/2014, (EL) 2015/2405, (EL) 2017/1466 ja (EL) 2018/567 tunnistatakse kehtetuks alates 1. jaanuarist 2021.
            Nende kohaldamist jätkatakse siiski selliste tariifikvoodi kehtivusperioodide suhtes, mis ei ole selleks kuupäevaks veel lõppenud.
         
         
            Artikkel 5
            Jõustumine ja kohaldamine
            Käesolev määrus jõustub seitsmendal päeval pärast selle avaldamist Euroopa Liidu Teatajas.
            Käesolevat määrust kohaldatakse selliste tariifikvoodi kehtivusperioodide suhtes, mis algavad 1. jaanuaril 2021.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 14. juuli 2020
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 347, 20.12.2013, lk 671.
         
            (2)  ELT L 347, 20.12.2013, lk 549.
         
            (3)  Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad (ELT L 343, 29.12.2015, lk 558).
         
            (4)  Komisjoni 11. märtsi 1996. aasta määrus (EÜ) nr 440/96, millega avatakse ühenduse tariifikvoodid teatavate linnaseidude ja odra sõelumisjääkide segude jaoks ning nähakse ette nende haldamine (EÜT L 61, 12.3.1996, lk 2).
         
            (5)  Komisjoni 23. septembri 1996. aasta määrus (EÜ) nr 1831/96, millega avatakse ja sätestatakse GATTis kindlaks määratud ühenduse tariifikvootide haldamine teatavate puu- ja köögiviljade ning puu- ja köögiviljatoodete suhtes alates 1996. aastast (EÜT L 243, 24.9.1996, lk 5).
         
            (6)  Komisjoni 30. oktoobri 2001. aasta määrus (EÜ) nr 2133/2001, millega avatakse teatavad ühenduse tariifikvoodid ja -laed teraviljasektoris ja sätestatakse nende haldamine ning tunnistatakse kehtetuks määrused (EÜ) nr 1897/94, (EÜ) nr 306/96, (EÜ) nr 1827/96, (EÜ) nr 1970/96, (EÜ) nr 1405/97, (EÜ) nr 1406/97, (EÜ) nr 2492/98, (EÜ) nr 2809/98 ja (EÜ) nr 778/1999 (EÜT L 287, 31.10.2001, lk 12).
         
            (7)  Komisjoni 8. detsembri 2004. aasta määrus (EÜ) nr 2094/2004, millega avatakse CN-koodi 1104 22 98 alla kuuluvate muul viisil töödeldud kaeraterade 10 000 tonni suurune tariifikvoot ja sätestatakse selle haldamine (ELT L 362, 9.12.2004, lk 12).
         
            (8)  Komisjoni 23. juuni 2006. aasta määrus (EÜ) nr 937/2006, millega avatakse Ameerika Ühendriikidest pärit maisigluteeni ühenduse tariifikvoot ja sätestatakse selle haldamine (ELT L 172, 24.6.2006, lk 9).
         
            (9)  Komisjoni 26. mai 2009. aasta määrus (EÜ) nr 437/2009, millega avatakse noorte isaste nuumveiste ühenduse imporditariifikvoot ja sätestatakse selle haldamine (ELT L 128, 27.5.2009, lk 54).
         
            (10)  Komisjoni 26. mai 2009. aasta määrus (EÜ) nr 438/2009, millega avatakse teatavat alpi tõugu ja kõrgmaatõugu ning muuks kui tapmiseks ette nähtud pullide, lehmade ja mullikate ühenduse imporditariifikvoodid ja sätestatakse nende haldamine (ELT L 128, 27.5.2009, lk 57).
         
            (11)  Komisjoni 6. oktoobri 2009. aasta määrus (EÜ) nr 933/2009, milles sätestatakse nõukogu määruse (EÜ) nr 779/98 rakendussätted Türgist pärit kodulinnulihasektori toodete ühendusse importimise teatavate tariifikvootide avamise ja nende haldamise puhul (ELT L 263, 7.10.2009, lk 9).
         
            (12)  Komisjoni 4. novembri 2009. aasta määrus (EÜ) nr 1064/2009, millega avatakse kolmandatest riikidest pärit õlleodrale ühenduse tariifikvoot ja sätestatakse selle haldamine (ELT L 291, 7.11.2009, lk 14).
         
            (13)  Komisjoni 25. novembri 2010. aasta määrus (EL) nr 1085/2010, millega avatakse teatavad bataadi, manioki, maniokitärklise ning muude CN-koodide 0714 90 11 ja 0714 90 19 alla kuuluvate toodete aastased imporditariifikvoodid ja sätestatakse nende haldamine ning muudetakse määrust (EL) nr 1000/2010 (ELT L 310, 26.11.2010, lk 3).
         
            (14)  Komisjoni 25. jaanuari 2011. aasta määrus (EL) nr 59/2011, millega avatakse Serbia Vabariigist pärit veinidele liidu tariifikvoodid ja sätestatakse nende haldamise kord (ELT L 22, 26.1.2011, lk 1).
         
            (15)  Komisjoni 20. detsembri 2011. aasta rakendusmäärus (EL) nr 1354/2011, millega avatakse liidu tariifikvoodid lammaste, kitsede ning lamba- ja kitseliha suhtes (ELT L 338, 21.12.2011, lk 36).
         
            (16)  Komisjoni 7. juuni 2012. aasta rakendusmäärus (EL) nr 481/2012, millega kehtestatakse kõrgekvaliteedilise veiseliha tariifikvoodi haldamise kord (ELT L 148, 8.6.2012, lk 9).
         
            (17)  Komisjoni 18. septembri 2014. aasta rakendusmäärus (EL) nr 988/2014, millega avatakse Moldova Vabariigist pärit põllumajandustoodetele liidu tariifikvoodid ning sätestatakse nende haldamise kord (ELT L 278, 20.9.2014, lk 12).
         
            (18)  Komisjoni 19. septembri 2014. aasta rakendusmäärus (EL) nr 989/2014, millega avatakse Gruusiast pärit põllumajandustoodetele liidu tariifikvoodid ning sätestatakse nende haldamise kord (ELT L 278, 20.9.2014, lk 16).
         
            (19)  Komisjoni 18. novembri 2014. aasta rakendusmäärus (EL) nr 1233/2014, millega muudetakse määrust (EÜ) nr 2597/2001, millega avatakse teatavatele Horvaatia Vabariigist ja endisest Jugoslaavia Makedoonia Vabariigist pärit veinidele ühenduse tariifikvoodid ja nähakse ette nende haldamine (ELT L 332, 19.11.2014, lk 11).
         
            (20)  Komisjoni 18. detsembri 2015. aasta rakendusmäärus (EL) 2015/2405, millega avatakse Ukrainast pärit põllumajandustoodetele ELi tariifikvoodid ja sätestatakse nende haldamise kord (ELT L 333, 19.12.2015, lk 89).
         
            (21)  Komisjoni 11. augusti 2017. aasta rakendusmäärus (EL) 2017/1466, millega avatakse Kosovost pärit veinidele Euroopa Liidu tariifikvoodid ning sätestatakse nende haldamine (ELT L 209, 12.8.2017, lk 8).
         
            (22)  Komisjoni 12. aprilli 2018. aasta rakendusmäärus (EL) 2018/567, millega avatakse Islandilt pärit vorstide ja sealiha impordi tariifikvoodid ja sätestatakse nende haldamine (ELT L 95, 13.4.2018, lk 11).
         
            (23)  Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (ELT L 269, 10.10.2013, lk 1).
         
            (24)  Komisjoni 11. märtsi 2014. aasta delegeeritud määrus (EL) nr 907/2014, millega täiendatakse Euroopa Parlamendi ja nõukogu määrust (EL) nr 1306/2013 makse- ja muude asutuste finantsjuhtimise, raamatupidamisarvestuse kontrollimise ja heakskiitmise, tagatiste ja euro kasutamise osas (ELT L 255, 28.8.2014, lk 18).